b'\n_START_ARTICLE_\nLennox Lewis\n_START_SECTION_\nKarriereforl\xc3\xb8b\n_START_PARAGRAPH_\nAmat\xc3\xb8r: Lennox Lewis havde modsat mange af de andre sv\xc3\xa6rv\xc3\xa6gtsboksere en lang amat\xc3\xb8rkarriere. Hvor han deltog i ikke mindre end to olympiske lege for Canada. Det var i Los Angeles 1984 og i Seoul 1988._NEWLINE_I den f\xc3\xb8rsten\xc3\xa6vnte olympiade tabte han p\xc3\xa5 point i kvartfinalen til amerikanske Tyrell Briggs, som senere vandt guld. Lennox slog dog senere amerikaneren som professionel i 1991. Umiddelbart efter Olympiaden i 1984 fik Lennox flere kontrakttilbud, men valgte at takke nej, idet han \xc3\xb8nskede at deltage i endnu en olympiade. Ved Olympiaden i Seoul i 1988 var han da ogs\xc3\xa5, sammen med amerikanske Riddick Bowe, favorit til en guldmedalje i supersv\xc3\xa6rv\xc3\xa6gt. Finalen kom da ogs\xc3\xa5 til at st\xc3\xa5 imellem de to favoritter. En finale som Lewis vandt p\xc3\xa5 teknisk knockout. Dermed var vejen for en stor karriere banet for Lewis._NEWLINE_Professionel: Efter af have vundet den olympiske guldmedalje i Seoul 1988 for Canada. Besluttede Lewis sig for at flytte til sit f\xc3\xb8deland England igen, som han ogs\xc3\xa5 kom til at repr\xc3\xa6sentere som professionel. Han blev tilknyttet den engelske promotor Fank Maloney. Lewis\xc2\xb4 professionelle karriere startede s\xc3\xa6rdeles succesfuldt , hvor han hurtigt blev Europamester i sv\xc3\xa6rv\xc3\xa6gt ved at besejre Jean Chanet. Efter succesen i Europa, vendte Lewis imod USA, hvor han b. la vandt over sin tidligere overmand Tyrell Briggs. Efter de mange sejre blev Lewis 1. udfordrer til en VM-titelkamp hos forbundet WBC, hvor Riddick Bowe var mester, efter at have besejret Evander Holyfield. Men Bowe n\xc3\xa6gtede at bokse mod Lewis, og han valgte derfor at opgive at forsvare b\xc3\xa6ltet. Senere m\xc3\xb8dte han den store britiske bokser Frank Bruno, et m\xc3\xb8de som Lewis kom ud af som vinder ved en teknisk knockout i 7. omgang. Efter den store succes, m\xc3\xb8dte Lewis for f\xc3\xb8rste gang modgang, da han i 1994 tabte sit VM-b\xc3\xa6lte hos WBC, til amerikanske Oliver MaCall. Nederlaget til MaCall var meget omdiskuteret idet dommeren, n\xc3\xa6gtede Lewis at bokse videre efter at han v\xc3\xa6ret til t\xc3\xa6lling. Lewis var rasende, da han mente, at han var helt klar efter t\xc3\xa6llingen, og forlangte straks en omkamp. Den omkamp havde dog lange udsigter, idet MaCall promtor Don King mente, at der var andre mere interessant modstander til MaCall. Lewis fik dog revanche mod Macall. I 1997 hvor han ogs\xc3\xa5 vandt WBC-b\xc3\xa6ltet tilbage da Mike Tyson ogs\xc3\xa5 havde n\xc3\xa6gtet at forsvare b\xc3\xa6ltet imod Lewis, som var f\xc3\xb8rsteudfordrer hos WBC._NEWLINE_Lewis fortsatte sin kamp imod de to andre store b\xc3\xa6lter hos WBA og IBF. B\xc3\xa6lterne som Evander Holyfield var indehaver af efter at have besejrede Mike Tyson. Lewis og Holyfield m\xc3\xb8dte hinanden d.13. marts 1999 i en kamp om b\xc3\xa6lterne hos de fire store bokseforbund WBA, WBC, IBF og IBO. Kampen end uafgjort, og blev af mange betegnede som en katastrofe idet, de fleste mente, at Lewis styrede kampen. Der blev hurtigt bestemt en dato for en omkamp som Lewis vandt p\xc3\xa5 Point, og Lewis blev dermed mester hos alle de store bokseforbund. Han m\xc3\xa5tte dog hurtigt slippe sit WBA-b\xc3\xa6lte, da Lewis valgte at bokse imod Michael Grant, og ikke John Ruiz, som WBA forlangte. Lewis forblev dog mester hos WBC, IBF og IBO, i godt et \xc3\xa5r indtil han p\xc3\xa5 forunderlig vis tabte p\xc3\xa5 knockout til en ung amerikaner ved navn Hasim Rahman. Lewis fik dog hurtigt en revanchekamp mod Rahman, som han vandt p\xc3\xa5 knockout i 4. omgang._NEWLINE_Efter revanchekampen lykkes det Lewis at f\xc3\xa5 en kamp med den store Mike Tyson, som mange eksperter mente, var tilbage som man s\xc3\xa5 ham i slutningen af 1980erne. Det var en kamp, som skabte meget opm\xc3\xa6rksomhed. F\xc3\xb8rst og fremmest pga. de to bokseres tidligere pr\xc3\xa6stationer, men s\xc3\xa5 sandelig ogs\xc3\xa5 pga. den adf\xc3\xa6rd, som Tyson viste inden kampen. Kampen var f\xc3\xb8rst sat til at skulle bokses i Las Vegas, men staten Nevada valgte senere at n\xc3\xa6gte at lade Tyson bokser, idet han havde angrebet Lewis ved en pressekonference, og bagefter talt neds\xc3\xa6ttende til de mange journalister. Problemet om hvor kampen skulle bokses blev l\xc3\xb8st da staten Tennessee valgte at lade byen Memphis huse kampen. Kampen blev bokset d. 8 juni 2002, og tiltrak mange kendte ansigter som; Samuel L. Jackson, Denzel Washington og Clint Eastwood._NEWLINE_Efter sejren over Tyson, Holyfield og Bowe havde Lewis nu sl\xc3\xa5et alle de st\xc3\xb8rste bokser fra sin tid. Derfor boksede han kun en kamp yderligere og det var mod den nuv\xc3\xa6rende WBC-mester, Vitali Klitschko. Lewis vandt kampen, da kampl\xc3\xa6gen valgte at stoppe kampen pga. en fl\xc3\xa6nge, som Klitschko havde f\xc3\xa5et over venstre \xc3\xb8je._NEWLINE_Efter denne kamp valgte Lewis at g\xc3\xa5 p\xc3\xa5 pension, som den tredje sv\xc3\xa6rv\xc3\xa6gtsbokser nogensinde, der havde sl\xc3\xa5et alle sin modstander.\n_START_SECTION_\nPrivat\n_START_PARAGRAPH_\nLewis er gift med Violet Chang, som han har datteren Ling og s\xc3\xb8nnen Landon med.'